কবিগুরু রবিন্দ্র নাথ ঠাকুরের ১৫৬তম জন্ম জয়ন্তী আবৃত্তি-গান-জীবনালেখ্য আলোচনায় উদযাপন করেছেন হেমন্তিকা শিল্পী গোষ্ঠি। গতকাল সোমবার বিকাল ৪টায় হেমন্তিকা সাংস্কৃতিক একাডেমি মিলনায়তনে বাদল চন্দ্র বড়ুয়ার সভাপতিত্বে আলোচকরা বলেন, রবি ঠাকুরের সৃষ্টি কর্ম আমাদের চিন্তার উন্নতি, মন-মননের বিকাশ ঘটাতে সহায়ক শক্তি। আমাদের পাঠভ্যাসে সমাজ-রাষ্ট্র পরিবর্তনের যে মুক্তির আন্দোলন, তা বাধাগ্রস্থ হচ্ছে সাম্প্রদায়িক ও কুপমন্ডুক অনগ্রসর চিন্তার কারণে। এই অচলায়তন ভেঙ্গে মুক্তির জন্য রবিন্দ্র চর্চার বিকল্প নেই। নব প্রজন্মকে বাঙালী জাতীয়তাবাদী চেতনায় বিকশিত হতে রবিন্দ্রনাথ, বঙ্গবন্ধু, নজরুলকে জানতে হবে। জন্মজয়ন্তীর আলোচনায় প্রধান অতিথি ছিলেন-কউক সদস্য সাংস্কৃতিক সংগঠক এড. প্রতিভা দাশ, বিশেষ অতিথির বক্তব্য রাখেন-হেমন্তিকা সাধারন সম্পাদক অনিল দত্ত। মূখ্য আলোচক ছিলেন-ছাত্র-যুব সংগঠক সাংবাদিক মির্জা ওবাইদ রোমেল, আবৃত্তি ও আলোচনা করেন-ছাড়ানীড় সাধারন সম্পাদক সাংবাদিক কল্লোল দে চৌধুরী, যুব ইউনিয়ন সাধারন সম্পাদক ফাতেমা আক্তার মার্টিন, বাদ্য শিল্পী রানা পাল টিটু, হেমন্তিকা সদস্য রবিউল হোসেন প্রমূখ। আলোচনা পরবর্তী পুস্পিত শুভেচ্ছা জানানো হয়-সদ্য এস.এস.সি (জিপিএ-৫) উত্তীর্ণ হেমন্তিকা সদস্য-কক্সবাজার বালিকা উচ্চ বিদ্যালয়ের তানজিনা আলম ঝুমা, বায়তুশ শরফ জাব্বারিয়া একাডেমির মুনতাহা তাবাসসুম সাফা। হেমন্তিকার বন্ধু শিক্ষক সুজন দাশের সঞ্চালনে-আলোচনা পরবর্তী সাংস্কৃতিক সন্ধ্যায় হেমন্তিকা সাংস্কৃতিক একাডেমির শিল্পিরা আবৃত্তি ও রবিন্দ্র সঙ্গীত পরিবেশন করেন।